ມິເດຍລາວແຂວງຄຳມ່ວນ ຂ່າວ: ກອງຄຳວັນ ທີ 27 ກຸມພາ 2021 ຜ່ານມາ ທ່ານ ວັນໄຊ ພອງສະຫວັນ ເຈົ້າແຂວງຄຳມ່ວນ ພ້ອມດ້ວຍບັນດາຄະນະ ພະແນກການ, ຂະແໜງການກ່ຽວຂ້ອງ ໄດ້ລົງເຄື່ອນໄຫວ ຕິດຕາມ, ກວດກາ ສະພາບການບໍລິການ, ການຄຸ້ມຄອງ ຈັດສັນຕະຫຼາດຢູ່ພາຍໃນເທສະບານແຂວງຄຳມ່ວນ ເປັນຕົ້ນແມ່ນຕະຫຼາດສຸກສົມບູນ ຫຼັກ 3 ແລະ ຕະຫຼາດຫຼັກ 2 ເຊິ່ງໄດ້ຕິດຕາມກວດກາບັນຍາກາດການຊື້-ຂາຍ ຂອງບັນດາຫົວໜ່ວຍທຸລະກິດ, ຫ້າງຮ້ານສິນຄ້າເຄື່ອງອຸປະໂພກ-ບໍລິໂພກຕ່າງໆ ແລະ ສະຖານທີ່ບໍລິການຫ້ອງນໍ້າ, ບ່ອນຈອດລົດ, ສະຖານທີ່ເກັບມ້ຽນ ຂີ້ເຫຍື້ອຂອງຕະຫຼາດ ລວມເຖິງ ບັນຫາອື່ນໆ ທີ່ກ່ຽວຂ້ອງກັບການບໍລິການ, ຄຸ້ມຄອງພາຍໃນຕະຫຼາດ ທີ່ສຳຄັນໃນການລົງຕິດຕາມ, ກວດກາຕະຫຼາດ ໃນຄັ້ງນີ້ທ່ານເຈົ້າແຂວງຄຳມ່ວນ ຍັງໄດ້ຮຽກຮ້ອງມາຍັງຜູ້ຈັດການຕະຫຼາດ ໃຫ້ເພີ່ມທະວີເອົາໃຈໃສ່ໃນການຮັກສາ ຄວາມສະຫງົບ, ຄວາມປອດໄພ, ການຈັດສັນພາຫະນະເຂົ້າອອກ ໃຫ້ມີຄວາມເປັນລະບຽບຮຽບຮ້ອຍ ໄປຄຽງຄູ່ກັບ ການປົກປັກຮັກສາສິ່ງແວດລ້ອມໃຫ້ມີຄວາມສະອາດ ຈົບງາມ ໂດຍມີການປະສານສົມທົບກັບຂະແໜງການລັດ ທີ່ກ່ຽວຂ້ອງ ຕິດພັນກັບການເຮັດໜ້າທີ່ການບໍລິການ ທີ່ດີຕໍ່ລູກຄ້າເພື່ອດຶງດູດລູກຄ້າ ແລະ ສ້າງຄວາມປະທັບໃຈ ຕໍ່ຜູ້ມາໃຊ້ບໍລິການ.
ໜ້າຫຼັກ ຂ່າວສານບ້ານເມືອງ ຂ່າວທ້ອງຖິ່ນ ທ່ານເຈົ້າແຂວງຄຳມ່ວນ ລົງຕິດຕາມກວດກາສະພາບການບໍລິການ-ຄຸ້ມຄອງຕະຫຼາດ